السلام عليكم ورحمه الله وبركاته ♥
احيانا الهايلايتر يكون خطوه اضافيه للميكب لكن بعد ما تجربين تستخدمينه راح تلاحظين الفرق !
فيه انواع كثيير من الهايلايتر سايل , ستك , باودر وغيره ....
سمعت كثيير عن الهايلايتر من ماركه thebalm وانه يعتبر رقم واحد لأغلب البنات طلبته من تاجره وانا مستغربه ليش
كل هذا المدح عليهم ؟!
ليش كل هذا المدح عليهم ؟
- ملمسهم نااااعم كأنه كريمي .
- لونهم وااضح ما تحتاجين كثير ابدا واذا حابه تزيدين ماراح يبين قوي
- يندمجون مع البشره بشكل نااعم .
- مافيهم قلتر وسهله في الدمج ومع التصوير أو الفيديو واضح أنه بشرتك مشرقه وفيها لمعه حلوه.
- في منها ثلاث درجات بحيث انو كل بشره تلاقي الي يناسبها .
- سعرها جداا ممتاز مقارنه انو الماركه تعتبر هاي اند سعرها 24$ يعني تقريبا 90 ريال.
lou manizer :
لونها بيج مع شيمر تناسب جميع البشرات , تستخدم على عظمه الخد وتحت الحاجب والانف وتنفع تستخدم كـ ايشادو ميزتها ان اللون قوي يبان من اول لمسه و الشيمر اللي فيها صغير مو جلتر تندمج بسهولة مع البشرة وتعطيك لمعه جميله جدا تنعكس مع الأضاءه وهي اشهر وحده من الثلاث .
betty lou manizer :
لونها برونزي بلمعة ذهبية تستخدم على عظمه الخد و ايشادو ومكتوب ينفع تستخدمينها برونز !
تعطيك لوك برونزي و إضاءة ذهبية حلوه ,مايلة شوي للون البرتقالي ممتااازه للبشرات المتوسطه والسمراء , فيها لمعه اكثر من انها شمر يعني لو حطيتها على الجفن تبين كأنها مبلوله لكنها ماراح تناسب البشرات الفاتحة لانها راح تبين غامقه عليهم .
cindy lou manizer :
لونها زهري مايل للمشمشي اقلهم لمعه , اعتبرها بلشر اكثر من انها هايلايتر لان اللون فيها اقوى
لكن لو استخدمتيها بلشر راح تبين وبشرتك صحيه لان اللمعه الي تعكس فيها خفيفه مايحتاج تستخدمين بعدها هايلايت
تعتبر اثنين في واحد , اول ما نزلوها ما حبيتها ابدا لكن بعد ما جربتها حبيييتها تناسب البشرات البيضاء اكثر .
سواتش للدرجات :
(الهايلايت مايبين في الكميرات لانه صعب ، ثقلت السواتش جددا علشات يبين لكم اللون الاساسي ، افضل ترجعون لجوجل احسن)
الي ما تقدر تطلبه اونلاين وتبغى حساب تاجره ثقه في الانستقرام :
- @whiteboutique
- @sara_shop2014 < < للأمانه علشان ما تقولون غشيتكم هذي التاجره ارسلت لوحده بضاعه واكتشفت البنت انها تقليد وقالت للتاجره التاجره اعتذرت ان الشحنه جتها من مكانين مختلفين وحده من الشحنتين كانت تقليد اما الثانيه اصليه انا اخذت الورديه منها وصارت اصليه #الحمدلله
- @beautyinlove_shop
- @differentcolors_
- @manal_store@ < متجر صاحبتي البلوقر *-*